Компанийн товч танилцуулга

Манай банк бус санхүүгийн байгууллага нь 2016 оны 5 дугаар сарын 17-ны өдрийн Санхүүгийн Зохицуулах Хорооны 162 тоот тогтоолоор Санхүүгийн зээлийн үйл ажиллагаа эрхлэх тусгай зөвшөөрөл, Санхүүгийн зохицуулах хорооны 2023 оны 04 сарын 28-ны өдрийн 146 тоот тогтоолоор итгэлцлийн үйлчилгээ эрхлэх тусгай зөвшөөрлийг тус тус авч банк санхүүгийн салбарт тогтвортой үйл ажиллагаа явуулж байна. 2018 онд “Баянзүрх дүүрэг” салбар 2019 онд “Сонгинохайрхан дүүрэг” салбараа тус тус нээж харилцагчдадаа улам ойртож 3 салбараар дамжуулан зээлийн үйл ажиллагаагаа явуулж байна.

2017 оноос Монголын банк бус санхүүгийн байгууллагуудын холбоонд гишүүн байгууллагаар элсэж, бүх ажилчдаа тус холбооноос зохион байгуулдаг сертификаттай сургалтад байнга хамруулж, холбооноос зохион байгуулдаг “1000 цүнх” аян, “Мод тарих” аян болон бусад спортын арга хэмжээ, олон нийтийн ажилд идэвхтэй оролцсоор ирлээ.

Монголын банк бус санхүүгийн байгууллагуудын холбооноос жил бүр оны шилдгүүдээ шалгаруулан олгодог Алтан од арга хэмжээнээс 2019 онд “Оны шилдэг санхүүгийн хүртээмжтэй байгууллага”-р шалгарч “Алтан од” цомын эзэн болсон.

2019 оноос Үндэсний дата төвтэй гэрээ байгуулж Төрийн мэдээлэл солилцооны ХУР системийг нэвтрүүлж, 2022 оноос Танилт нэвтрэлтийн нэгдсэн систем ашиглах гэрээ байгуулж харилцагчдадаа зээлийн үйлчилгээг шуурхай үзүүлж байна.

Манай улсын санхүүгийн зах зээл хурдацтай хөгжиж байгаа боловч ард иргэдэд амьдралаа дээшлүүлэх, богино хугацаанд санхүүгийн хэрэгцээгээ хангах зорилгоор уян хатан нөхцөлтэй зээлийн санхүүжилтийн хангагдаагүй хэрэгцээ байсаар байна. Иймээс бид харилцагчдадаа байнга сонсож тэдгээрийн санхүүгийн хэрэгцээг хангаж чадахуйц уян хатан нөхцөл бүхий зээлийн үйлчилгээг санал болгон ажиллахыг зорьж байна.

**АЛСЫН ХАРАА**  
  
 Бид илүү сайн ирээдүйг бүтээхийн тулд хүртээмжтэй, санхүүгийн цогц үйлчилгээг үзүүлэгч байгууллага байна.  
  
**ЭРХЭМ ЗОРИЛГО**  
  
 Харилцагчдынхаа амьдралын чухал үеүдэд, санхүүгийн шийдвэр гаргах агшин бүрд хамт байж, хэрэгцээ шаардлагад нийцсэн санхүүгийн цогц үйлчилгээг эрх тэгш, ёс зүйтэйгээр түргэн шуурхай үзүүлнэ.  
  
**УРИА**  
  
 Хүртээмжтэй, Хялбар, Хариуцлагатай  
  
**БИДНИЙ ҮНЭТ ЗҮЙЛС**  
  
 Хурдан шуурхай, найрсаг үйлчилгээ  
 Үргэлж санаачилгатай, шинийг эрэлхийлэгч, тасралтгүй хөгжигч хамт олон  
 Нийгмийн хариуцлагатай, Тогтвортой хөгжлийг дэмжигч байгууллага  
  
**БИДНИЙ СОЁЛ**  
  
Хамт олон – Аз жаргал – Инээмсэглэл – Талархал  
Бид нөхцөл байдал, цаг агаар, салхины чигийг өөрчилж чадахгүй ч өөрийгөө өөрчилж чадна. Үргэлж эерэг, үргэлж хамтдаа, үргэлж шинэлэг байна.